สวัสดีค่ะ เมื่อวันที่ 26-29 พฤษภาคม หนูมีประจำเดือน พอวันที่ 31-13 มิถุนายน เป็นวันไข่ตก แล้วเมื่อวันที่ 14 หนูมีอะไรกับเเฟนหลั่งใน และหนูได้กินยาคุมในวันที่14 กินยาคุมแบบเดือน 28 เม็ดค่ะ แล้วเมื่อวานหนูก็มีอาการคลื่นไส้ เกิดจากอะไรคะ แล้วหนูจะท้องมั้ยคะ😢
สวัสดีค่ะ หากประจำเดือนมาวันที่ 26-29 พ.ค. การมีเพศสัมพันธ์ในวันที่ 14 มิ.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ ส่วนการเริ่มทานยาคุมกำเนิดชนิด 28 เม็ด ในวันที่ 14 มิ.ย. ยาคุมจะยังไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อนสำหรับอาการคลื่นไส้ น่าจะเกิดจากผลข้างเคียงของยาคุมกำเนิดได้ หรืออาจเกิดจากสาเหตุอื่น เช่น อาหารเป็นพิษ มีกระเพาะอาหารอักเสบ มีความเครียด เป็นต้น แต่ไม่ได้เกิดจากการตั้งครรภ์ เพราะอาการของการตั้งครรภ์ไม่ได้ปรากฏเร็วเพียงไม่กี่วันหลังการมีเพศสัมพันธ์ค่ะอย่างไรก็ตาม เมื่อทานยาคุมกำเนิดจนครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ